armvectores/hy_wikipedia_2023 huggingface dataset:
Շիրլի Էնն Գրաու

Շիրլի Էնն Գրաու (անգլ.՝ Shirley Ann Grau, հուլիսի 8, 1929(1929-07-08), Օռլեան շրջան, Լուիզիանա, ԱՄՆ - օգոստոսի 3, 2020(2020-08-03), Kenner, Ջեֆերսոն շրջան, Լուիզիանա, ԱՄՆ), ամերիկացի գրող, Պուլիտցերյան մրցանակի դափնեկիր։


== Կենսագրություն ==
Շիրլին ծնվել է Նոր Օռլեանում (Լուիզիանա նահանգ) և իր ստեղծագործությունների նյութը հիմնականում վերցրել է հեռավոր ու խոր Հարավի կյանքից։
Մանկությունը մեծ մասամբ անց է կացրել Ալաբամա նահանգի Մոնթգոմերի և Սելմա քաղաքներում կամ դրանց մերձակայքում, մոր հետ։ 1950 թվականին ավարտել է Phi Sigma Kappa-ն, ապա բակալավրի որակավորումով՝ Թուլեյն համալսարանի կանանց կոորդինացման կենտրոնի Նյուքոմբ քոլեջը։ 1956 թվականին նրա «Սև արքայազնը» («The Black Prince») խորագիրը կրող պատմվածքների ժողովածուն Գրքի ազգային մրցանակի (National Book Award) է ներկայացվել «Գեղարվեստական արձակ» անվանակարգում։ Իսկ 1964 թվականին Շիրլի Էնն Գրաուի հրատարակած «Տնպահները» («The Keepers of the House») սագան հաջորդ տարի արժանացել է Պուլիտցերյան մրցանակի՝ դարձյալ «Գեղարվեստական արձակ» անվանակարգում։ Երբ մրցութային հանձնաժողովի անդամներից մեկը հեռախոսով հայտնել է նրան այդ լուրը, Շիրլին, նրա ձայնը նմանեցնելով իր ծանոթներից մեկի ձայնին, մտածել է, որ կատակում են կամ ձեռ են առնում և վրա է բերել՝ «Չմոռանաք, որ ես նաև Անգլիայի թագուհին եմ», ու կախել է լսափողը։ Կարճ ժամանակ անց Շիրլիին զանգահարել է նաև «Տնպահները» գրքի հրատարակիչը ու շփոթահար կին գրողին հայտնել, որ առանց կատակի՝ Շիրլիին Պուլիտցերյան մրցանակ է շնորհվել։
Նրա ստեղծագործություններում գլխավորապես արծարծվում են ռասայական և սեռային անհավասարությանն առնչվող հիմնահարցեր, գեղարվեստի միջոցներով հետազոտվում են մահվան, կործանումի, հղիության արհեստական ընդհատման և համանման այլ թեմաներ՝ հիմնականում Ալաբամայի կամ Լուիզիանայի անցյալից վերցված նյութի հիման վրա։ Եվ չնայած Շիրլին իր գրվածքների նյութը չի սահմանափակում հեռավոր ու խոր Հարավով կամ միայն կանանց հիմնախնդիրների մասին պատմություններով, նրան առաջին հերթին համարում են ֆեմինիստական և Հարավի մասին գրականության կարևոր ներկայացուցիչներից մեկը։


== Մատենագրություն ==
«Սև արքայազնը» /The Black Prince, and Other Stories (պատմվածքներ, 1955)
«Ծանր կապույտ երկինք» /The Hard Blue Sky (1958)
«Կոլիզեյ փողոցի տունը» /The House on Coliseum Street (1961)
«Տնպահները» /The Keepers of the House (1964)
«Կոնդորն է անցնում» /The Condor Passes (1971)
«Արևմուտքը ցնցող քամին» /The Wind Shifting West (պատմվածքներ, 1973)
«Սիրո վկայություն» /Evidence of Love (1977)
«Ինը կին» /Nine Women (պատմվածքներ, 1986)
«Ոտքով ճանապարհ գնացողները» /Roadwalkers (1994)
«Ընտիր պատմվածքներ» /Selected Stories (2006)


== Ծանոթագրություններ ==


== Արտաքին հղումներ ==
Կենսագրությունը (eNotes.com)
Կենսագրությունը (biography.jrank.org)
Կենսագրությունը (Encyclopedia of Alabama) Archived 2014-07-26 at the Wayback Machine.
http://www.alabamaliterarymap.org/author.cfm?AuthorID=27 Archived 2011-03-09 at the Wayback Machine. | wayback=20070707094353 | text=Կենսագրությունը (Alabama Literary Map)
Երմողիա քահանայի վանք

Երմողիա քահանայի վանք, ներկայիս Ադրբեջանի Հանրապետության Գոյգյոլի շրջանում, պատմական Մեծ Հայքի Արցախ նահանգի Կողթ գավառում։ Գտնվում է Ազատ գյուղից 2 կմ արևմուտք՝ Սուլուկնաձորի ձախ հարավահայաց կողմում։ Կառուցված է եղել անտաշ քարով։
1891 թվականին արդեն փլված է եղել թաղածածկ տանիքը, սակայն իր տեղում է եղել դռան վերևի քարը՝ բարավորը՝ արժեքավոր արձանագրությամբ։
1987 թվականին հուշարձանագետ Սամվել Կարապետյանը փլատակների մեջ նկատել է միայն մի քանի տեղահան ու կոտրատված խաչքարեր։
Վանքի տարածքում հայտնաբերվել են 1174 թվականի և 12-րդ դարի խաչքարեր, ինչպես նաև 1251 և 1314 թվականների ուղղանկյունաձև տապանաքարեր։


== Ծանոթագրություններ ==
Յաբալակլի

Յաբալակլի (ռուս.՝ Ябалаклы, բաշկիրերեն՝ Ябалаҡлы), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 306 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սենիգալիա

Սենիգալիա (իտալերեն՝ Senigallia), կոմունա և նավահանգիստ Իտալիայում, գտնվում է Մարկե մարզի Անկոնա գավառում։
Բնակչությունը կազմում է 44796 մարդ (2016 թ.), բնակչության խտությունը՝ 380,37 մարդ/կմ²։ Տարածքը կազմում է 117,77 կմ²։ Փոստային ինդեքս՝ 60019։ Հեռախոսային կոդ՝ 071։
Նոլանի սուրբ Պավլինը հարգվում է որպես նավահանգստի հովանավոր։ Տոնակատարությունը մայիսի 4-ին է։


== Ժողովրդագրություն ==
Բնակչության աճը


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մոլլաբաղ

Մոլլաբաղ, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։


== Բնակչություն ==
XX դարի սկզբին ուներ 75 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վիշապի մուտքը

«Վիշապի մուտքը» (անգլ.՝ Enter the Dragon, դասական չինարեն՝ 龍爭虎鬥, պարզեցված՝ 龙争虎斗), 1973 թվականին նկարահանված մարտարվեստային էքշըն ֆիլմ։ Ֆիլմը Հոնգ Կոնգի և Հոլիվուդի առաջին համատեղ արտադրությունն է և մարտավեստի նշանավոր վարպետ Բրյուս Լիի մասնակցությամբ վերջին ֆիլմը։ Թողարկվել է 1973 թվականի հուլիսի 26-ին՝ Լիի մահվանից վեց օր անց։ Ֆիլմի ռեժիսորն է Ռոբերտ Քլոուզը։ Գլխավոր դերերում հանդես են գալիս Բրյուս Լին, Ջոն Սաքսոնը և կարատեի աշխարհի չեմպիոն Ջիմ Քելլին։
Ֆիլմում աշխատող կասկադյորների շարքում հանդես են գալիս Պեկինի օպերայի դպրոցի ներկայացուցիչներ Ջեքի Չանը, Սամո Հունգը և Բոլո Յանգը։


== Դերերում ==


== Ծանոթագրություններ ==


== Արտաքին հղումներ ==
Վիշապի մուտքը(անգլ.) ֆիլմը Internet Movie Database կայքում
«Վիշապի մուտքը»(անգլ.) ֆիլմը Box Office Mojo  կայքում
Վիշապի մուտքը(անգլ.) ֆիլմը Rotten Tomatoes կայքում
Ադոբո

Ադոբո, ֆիլիպինյան խոհարարական տերմին, խոզի մսի (երբեմն հավի մսի հետ) պատրաստման եղանակ է՝ շոգեխաշած քացախով, սոյայի սոուսով և այլ համեմունքներով։ Մատուցվում է բրնձի հետ, նաև ափսեում կարող է լցվել կերակրալցուկ, որի մեջ պատրաստվել է միսը կամ էլ այն տապակվել է և մատուցվել չորացրած վիճակում։ Համարվում է Ֆիլիպինյան խոհանոցի անբաժանելի մասը։
«Ադոբո» բառը փոխառվել է իսպաներենից  (իսպ. adobo), որը նշանակում է կարագից, քացախից, համեմունքներից թթվաջուր։ Ֆիլիպեններում գաղութացվածներից առաջինը ադոբոյի մասին գրել է Սան-Բուենավենտուրան։ Նա այն անվանել է «ադոբո դե լոս նատուրալես» (իսպ. adobo de los naturales), ուտեստը նրան հիշեցրել է նմանատիպ բաղադրիչներից պատրաստվող իսպանական ուտեստ, իսկ քացախով տապակելը տեղական տարբերակ է՝ արևադարձային կլիմայում միսը թարմ պահելու համար։
Գոյություն ունեն ադոբոյի տարատեսակներ, որոնք պատրաստվում են կաղամարներից, ձկներից, ծովամթերքներից, միջատներից՝ ճռիկներից և բանջարեղենից։
Ամենահայտնիները նշված են ստորև.

հավի մսից կամ խոզի մսից ադոբո.
խոզի մսից, հավի մսից, անատտո արգանակով տավարի մսից, սոյայի սոուսի հետ, որը հորինվել է Բատանգասում։
«Ադոբո սա գատա» — Հարավլուսոնյան տարատեսակ է, որը պատրաստվում է կոկոսի կաթից և կանաչ պղպղեղից։
«Ադոբոնգ պուտի» (սպիտակ ադոբո) -  առանց դափնու տերևի և սոյայի սոուսի պատրաստվող տարատեսակ։
«Ադոբոնգ պուսո նգ սագինգ» — բանջարեղենային ադոբո, որը ծագել է Կավիտեից։
«Ադոբոնգ մալուտոնգ» (խրթխրթան ադոբո) — պատրաստում է տաքացրած ձեթի մեջ այնքան, մինչև դառնա խրթխրթան։
«Ադոբոնգ պուսիտ» (կաղամարից — կաղամարը տապակում են քացախի և սոյայի սոուսների մեջ։
«Ապան-ապան ադոբաբո» — ջրային սպանախով ադոբո։Ադոբոն պատրաստում են կերամիկական ամանների մեջ, կամ էլ ժամանակակից սպասքի մեջ՝ սոտե պատրաստելու տապակի կամ վոկայի մեջ։


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություն ==


== Գրականություն ==
Alan Davidson, Tom Jaine The Oxford Companion to Food. — Издательство Оксфордского университета, 2014. — ISBN 978-0-19-104072-6
Թոռնու

Թոռնու, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վիլալագո

Վիլալագո  (իտալերեն՝ Villalago), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 622 մարդ (2005 թվականի տվյալներով)։ Խտությունը՝ 17,61 մարդ/կմ²։ Տարածքը՝ 35,33 կմ²։ Էլեկտրոնային փոստ՝ 67030։ Հեռախոսային կոդ՝ 0864։
Բնակավայրի հովանավորն է համարվում Սուրբ San Domenico abate։ Տոնը սովորաբար նշում են օգոստոսի 22-ին։


== Ծանոթագրություններ ==
(9442) 1997 GQ27

(9442) 1997 GQ27, աստերոիդ աստերոիդների հիմնական գոտում։ Հայտնաբերվել է 1997 թվականի ապրիլի 2-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 2,59181 ա. մ., առավելագույնը մոտենում է 2,1012 ա. մ. հեռավորության վրա և հեռանում 3,0825 ա. մ.։ Արեգակի շուրջ մեկ ամբողջական պտույտ է կատարում 1524,06 երկրային օրվա ընթացքում, իր ուղեծրով շարժվելով միջինում 0,236211 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9442) 1997 GQ27 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կեսուկոննա

Կեսուկոննա (էստ․՝ Käsukonna), գյուղ Էստոնիայի Յարվամաա նահանգի Իմավեռե շրջանում։
2011 թվականի տվյալներով գյուղում բնակվում էր 110 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բաբերդի լեռներ

Բաբերդի լեռներ, լեռներ Հայկական լեռնաշխարհում, նրա հյուսիս-արևմտյան մասում, Պարխարյան լեռնաշղթայից հարավ տարածված է Էրզրումի նահանգի Բաբերդի գավառում, զգալի մասով անտառապատ է։


== Ծանոթագրություններ ==
Bewitched Bunny

«Bewitched Bunny» (հայ.՝ Կախարդված նապաստակը), 1954 թվականի ամերիկյան մուլտֆիլմ։ Մուլտֆիլմում առաջին անգամ էկրանին հայտնվել է Հազել վհուկը (Witch Hazel)։ Գրիմ եղբայրների «Հենզելն ու Գրետելը» հեքիաթի ծաղրանմանակումն է։


== Սյուժե ==
Բագզ Բաննին զբոսնում է անտառում և կարդում Գրիմ եղբայրների «Հենզելն ու Գրետելը» հեքիաթը։ Հանկարծ նա տեսնում է հեքիաթի երեխաներին, որոնց իր մոտ է հրավիրում կախարդ Հազելը (Witch Hazel)։ Նապաստակը որոշում է փրկել նրանց, երեխաները բարհաջող կերպով փախչում են, բայց դրանից հետո կախարդը որոշում է իր համար ճաշ պատրաստել նապաստակից։ Նա օգտագործում է կախարդական խոտաբույսեր ու հնարքներ, բայց Բագզը կենդանի է մնում և հաղթում վհուկին, որն արդյունքում վերածվում է նապաստակ-աղջկա։


== Դերերը հնչյունավորել են ==
Մել Բլանք — Բագզ Բաննի, Հենզել, Գեղեցիկ արքայազն
Բի Բենադերետ — Գրետել, կախարդ Հազել (Witch Hazel), Նապաստակ-աղջիկ (տիտրերում նշված չէ)


== Հետաքրքիր փաստեր ==
Մուլտֆիլմը հասանելի է DVD-ով՝ Looney Tunes Golden Collection: Volume 5 և Looney Tunes: Spotlight Collection։
Մուլտֆիլմի վերջում Բագզ Բաննին արտասանում է Ah sure, I know! But aren’t they all witches inside? (Նրանք (կանայք) բոլորը ներքուստ վհուկներ են, այդպես չէ՞), որը ճանաչվել է որպես կանանց համար վիրավորական և Կանադայում հանվել եթերից։


== Ծանոթագրություններ ==


== Արտաքին հղումներ ==
Bewitched Bunny(անգլ.) ֆիլմը Internet Movie Database կայքում 
Մուլտֆիլմի սցենարը(անգլ.) bugsbunnypage.tripod.com կայքում
Նորակերտ (գետ)

Անվան այլ կիրառումների համար տե՛ս՝ Նորակերտ (այլ կիրառումներ)Նորակերտ, գետ Հայաստանի Գեղարքունիքի մարզում։ Սկիզբ է առնում Սևանի լեռներից և Նորակերտ գյուղից 1,5 կմ հյուսիս–արևելք թափվում Մասրիկի ջրանցքը։ Երկարությունը 13 կմ է։


== Ծանոթագրություններ ==
Սելվե Մարկոնե

Սելվե Մարկոնե (իտալերեն՝ Selve Marcone), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 103 մարդ (2008)։ Բնակչության խտությունը՝ 52 մարդ/կմ²։ Տարածքը կազմում է 2 կմ²։ Փոստային ինդեքս՝ 13061։ Հեռախոսային կոդ՝ 015։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սերգեյ Բելոուսով (ֆուտբոլիստ)

Անվան այլ կիրառումների համար տե՛ս՝ Սերգեյ Բելոուսով (այլ կիրառումներ)Սերգեյ Ալեքսանդրովիչ Բելոուսով (ռուս.՝ Сергей Александрович Белоусов, մայիսի 4, 1990(1990-05-04), Ելեց, Լիպեցկի մարզ, ՌԽՖՍՀ, ԽՍՀՄ), ռուսական ֆուտբոլիստ, «Մետալուրգ» (Լիպեցկ) ակումբի կիսապաշտպան։


== Կարիերա ==
2007 թվականին սկսել է խաղալ Ռամենսկոեի «Սատուրն» ակումբի կազմում, իր նորակուտը կատարել է 2009 թվականի հուլիսի 15-ին՝ մասնակցելով Ռուսաստանի գավաթի խաղարկության՝ «Լուչ Էներգիա» ակումբի դեմ խաղին։ 2009 թվականի ամռանը վարձավճարով տեղափոխվել է «Ժեմչուժինա-Սոչի», որի կազմում խաղացել է 2 տարի։ 2011 թվականին տեղափոխվել է մոսկովյան «Տորպեդո» ակումբ։ 2012 թվականի հունիսին տեղափոխվել է «Ռոստով» ակումբ։ Պրեմիեր լիգայում իր նորամուտը կատարել է «Վոլգայի» դեմ խաղում՝ հանդիպման 90-րդ րոպեին փոխարինելով Ալեքսանդր Շեշուկովին։ 2013 փետրվարին կես տարվա պայմանագրով տեղափոխվել է «Շիննիկ» ակումբ, ինչից հետո վերադարձել է «Ռոստով»։ Թիմերը նորից պայմանավորվել են վարձավճարի վերաբերյալ, և ֆուտբոլիստը 2013/14 մրցաշրջանն անցկացրել է «Շիննիկ» ակումբում։ 2014 թվականի ամռանը վարձավճարով տեղափոխվել է Սարատովի «Սոկոլ» ակումբ։ 2015 թվականի օգոստոսի 31-ին երկամյա պայմանագիր է կնքել Լիպեցկի «Մետալուրգ» ակումբի հետ։


== Ծանոթագրություններ ==


== Արտաքին հղումներ ==
Ֆուտբոլիստի էջը «Շիննիկ» ակումբի կայքում
Ֆուտբոլիստի էջը «Ռոստով» ակումբի պաշտոնական կայքում Archived 2019-03-28 at the Wayback Machine.
Ռաֆիկ Պետրոսյան (քաղաքական գործիչ)

Ռաֆիկ Գարեգինի Պետրոսյան (մայիսի 1, 1940(1940-05-01), Կիրովական, Հայկական ԽՍՀ, ԽՍՀՄ - դեկտեմբերի 17, 2021(2021-12-17), Երևան, Հայաստան), հայ իրավաբան, ՀՀ պետական և քաղաքական գործիչ։


== Կրթություն ==
1965 թ. ավարտել է Երևանի պետական համալսարանի իրավաբանական ֆակուլտետը։
1965-1966 թթ. սովորել է Երևանի պետական համալսարանի իրավաբանական ֆակուլտետի ասպիրանտուրայում։


== Աշխատանքային գործունեությունը ==
1957-1958 թթ. աշխատել է Ղազախական ԽՍՀ Ապանովկա կայարանում որպես հյուսն։
1958-1962 թթ. աշխատել է Կիրովականի ճշգրիտ հաստոցների գործարանում որպես խառատ։
1966-1970 թթ. - Սպիտակի շրջանային ժողովրդական դատարանի դատավոր։
1971-1983 թթ. - Երևանի պետական համալսարանի իրավաբանական ֆակուլտետի դասախոս։
1984-1988 թթ. - Երևանի պետական համալսարանի իրավաբանական ֆակուլտետի դեկանի տեղակալ։
1988-1996 թթ. - Երևանի պետական համալսարանի իրավաբանական ֆակուլտետի դեկան։
1991-2003 թթ. - Երևանի պետական համալսարանի իրավաբանական ֆակուլտետի իրավաբանական ֆակուլտետի քաղաքացիական իրավունքի ամբիոնի վարիչ։
2003-2005 թթ. - Երևանի պետական համալսարանի իրավաբանական ֆակուլտետի իրավաբանական ֆակուլտետի քաղաքացիական դատավարության ամբիոնի վարիչ։


== Քաղաքական գործունեությունը ==
1990-1995 թթ. - ՀՀ Գերագույն խորհրդի պատգամավոր (184 ընտրատարածք)։
1992-1995 թթ. - ԳԽ սահմանադրական հանձնաժողովի եւ աշխատանքային խմբի անդամ։
2003-2007 թթ. - ՀՀ Ազգային ժողովի երրորդ գումարման պատգամավոր (թիվ 3 ընտրատարածք)։ Ազգային ժողովի պետական-իրավական հարցերի մշտական հանձնաժողովի նախագահ։ «Ժողովրդական պատգամավոր» պատգամավորական խմբի անդամ։
2007-2012 թթ. - ՀՀ Ազգային ժողովի չորրորդ գումարման պատգամավոր (թիվ 2 ընտրատարածք)։ 19.06.2007 - 21.05.2008 թթ. եղել է Ազգային ժողովի գիտության, կրթության, մշակույթի, երիտասարդության և սպորտի հարցերի մշտական հանձնաժողովի անդամ։ 2008 թ. մայիսի 21-ին ընտրվել է Ազգային ժողովի մարդու իրավունքների պաշտպանության և հանրային հարցերի մշտական հանձնաժողովի նախագահի տեղակալ։1990-1996 թթ. եղել է ՀՌԱԿ անդամ։ 2003-2014 թթ. - Հայաստանի հանրապետական կուսակցության անդամ։


== Պարգևներ և կոչումներ ==
Իրավաբանական գիտությունների դոկտոր, պրոֆեսոր։
1970 թ. ԽՍՀՄ ԳԽ նախագահության «Անբասիր աշխատանքի համար» մեդալ։
Հայաստանի Հանրապետության վաստակավոր իրավաբան (2010)։Ամուսնացած է, ունի չորս երեխա։ Նոր Նորքի նախկին թաղապետ Դավիթ Պետրոսյանի և ՀՀ վճռաբեկ դատարանի դատավոր Տիգրան Պետրոսյանի հայրն է։


== Ծանոթագրություններ ==
Կորատ (կատու)

Կորատ, կապտականաչ, կարճամազ կատու։ Նրա մարմինը իր չափսերի համեմատ ծանր է։ Շատ խելացի և աշխույժ կատուներ են, ովքեր շատ մոտ են մարդկանց հետ։ Իրենց տեսակին բնորոշ է սրտի տեսք ունեցող գլուխը և կանաչ աչքերը։ Առաջացել է Թայլանդում։
Անունը ստացել է Նախոն Ռաչասիմա նահանգից, որտեղ տեղացիները նաև իրեն անվանել են Կորատ։ Թայլանդում ցեղատեսակին անվանում են Սի–Սաուաթ։ Այն նաև ճանաչված է «լավ բախտ բերող կատու» անունով։ Ավանդույթորեն այս կատուները զույգերով նվիրում են նոր ամուսնացած զույգերին կամ մարդկանց, ովքեր ուզում են բախտավոր լինել։ Մինչև վերջերս այս կատուն չի վաճառվել այլ միայն նվիրվել է։
Կատվի այս ցեղատեսակի առաջին ակնարկումը եղել է Թայ Թամարա Մաեուումի Կատուն պոեմների գրքում (1350-1767), որը հիմա Թայլանդի ազգային գրադարանում է։ Վերջերս Կորատը Թայլանդի փոստային նամականիշերի վրա է տպագրվել։ Մեկ օրինակ կա Թայլանդի Փոստի բաժանմունքում։
Կորատներն առաջին անգամ հայտնվել են Բրիտանիայում «Կապույտ Սիամացի» անունով 1889–1896 թվականների ընթացքում։


== Ծանոթագրություններ ==
Քաֆր Բատնայի շրջան

Քաֆր Բատնայի շրջան (արաբ․՝ ناحية كفر بطنا‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ռիֆ Դիմաշկի գավառի վեց շրերջաններից մեկը։
Վարչական կենտրոնն Քաֆր Բատնա քաղաքն է։ 2004 թվականի տվյալներով բնակչությունը կազմել է 123,474 մարդ։ Քաղաքն ու շրջակա ավանները կազմում են 26.59 քառ.կմ տարածք։


== Ծանոթագրություններ ==
Աստղիկ Մուշեղյան

Աստղիկ Ալբերտի Մուշեղյան (մարտի 5, 1959(1959-03-05), Երևան, Հայկական ԽՍՀ, ԽՍՀՄ), հայ երաժշտագետ, արվեստագիտության թեկնածու (2005), Հայաստանի կոմպոզիտորների միության անդամ (2018)։


== Կենսագրություն ==
Աստղիկ Մուշեղյանը ծնվել է 1959 թվականի մարտի 5-ին Երևանում։ 1976 թվականին ավարտել է Երևանի Պ. Ի. Չայկովսկու անվան երաժշտական դպրոցի տեսության (Մ. Տոնյանի դասարան), 1981 թվականին՝ Երևանի պետական կոնսերվատորիա երաժշտագիտության (Գ. Գյոդակյանի դասարան), իսկ 1985 թվականին՝ դաշնամուրի (Ա. Ներսիսյանի դասարան) բաժինը։
1982 թվականին դարձել է Մատենադարանի (2005 թվականից` ավագ), 2000 թվականից՝ «Հայ հոգևոր երաժշտության կենտրոնի» գիտաշխատող։
Հեղինակել է «Արմաշի դպրեվանքի երաժշտական ավանդույթները» («Արմաշի դպրեվանքը», 1998, մաս Բ) մենագրությունը, որտեղ անդրադարձել է հայ հոգևոր երգարվեստի պատմությանն ու տեսությանը։ Մի շարք աշխատությունների (Ք. Քուշնարյան, Գ. Գյոդակյան, Ա. Բաղդասարյան և ուրիշների), ժողովածուների («Երգք ձայնագրեալք ի Ժամագրոց Հայաստանեայց Ս. Եկեղեցւոյ», «Ձայնագրեալ երգեցողութիւնք Ս. Պատարագի», Մ. Եկմալեանի «Երգեցողութիւնք Սրբոյ Պատարագի») և դասագրքերի խմբագիր է։ Կազմել և խմբագրել է ձայնասկավառակների հավաքածուներ (Կոմիտասի ծննդյան 145-ամյակին, Ա. Խաչատրյանի և այլն)։


== Ծանոթագրություններ ==
(8557) Սարուն

(8557) Սարուն (անգլ.՝ Saroun), աստերոիդ աստերոիդների հիմնական գոտում։ Հայտնաբերվել է 1995 թվականի հուլիսի 23-ին Լենկա Սարունովայի կողմից Օնդրեյովում։
Միջին հեռավորությունը Արեգակից կազմում է 2,306743 ա. մ., առավելագույնը մոտենում է 1,9841 ա. մ. հեռավորության վրա և հեռանում 2,6294 ա. մ.։ Արեգակի շուրջ մեկ ամբողջական պտույտ է կատարում 1279,67 երկրային օրվա ընթացքում, իր ուղեծրով շարժվելով միջինում 0,281323 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8557) Սարուն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էնջլ Դերադուրյան

Էնջլ Դերադուրյան (անգլ.՝ Angel Deradoorian), հայտնի է նաև Դերադուրյան ձևով (անգլ.՝ Deradoorian, հուլիսի 18, 1986(1986-07-18), Օրանջվեյլ, Սակրամենտո շրջան, Կալիֆոռնիա, ԱՄՆ), ամերիկացի երաժիշտ։ Առավել հայտնի է Dirty Projectors խմբին մասնակցությամբ, որը թողել է 2012 թվականին, որպեսզի ծավալի անհատական գործունեություն։ 2015 թվականին թողարկել է անհատական առաջին «The Expanding Flower Planet» ալբոմը։ Նաև եղել է Բրենդոն Ֆլաուերսի «The Desired Effect» անհատական ալբոմի համար հրավիրված երաժիշտներից մեկը, ավելի ուշ համագործակցել է տարբեր կատարողների հետ։ Ունի հայկական արմատներ։


== Կենսագրություն ==
Ծնվել է Օրանջվեյլում, Կալիֆորնիա։ Դերադուրյանը երաժշտության հանդեպ առաջին անգամ հետաքրքրություն դրսևորել է հինգ տարեկանում՝ մասնավոր դպրոցում սովորելով նվագել ջութակ և դաշնամուր։ Նրա ծնողները նկարիչներ էին։ Ունի ավագ քույր՝ Առլինը, որը ևս երաժիշտ է և անհատական ելույթներ է ունենում։ Տասնվեց տարեկանում Էնջլը որոշել է թողնել դպրոցը, որպեսզի շարունակի երաժշտական գործունեությունը։ 2007 թվականին նա մեկնել է Բրուքլին, որտեղ միացել է Dirty Projectors խմբին։ Նա կարևոր դեր է ունեցել «Bitte Orca» ալբոմի ձայնագրության մեջ։ 2012 թվականին Էվի Թեյրի հետ տեղափոխվել է Լոս Անջելես։
2009 թվականին Lovepump United Records լեյբլում թողարկվել է «Mind Raft» մինի ալբոմը՝ երգչուհու սեփական ազգանվամբ։ Նույն 2009 թվականին նա Vampire Weekend-ի ստեղնահար Ռոստամ Բաթմանգլիջի և Ra Ra Riot-ի վոկալիստ Ուես Մայլզի հետ ձայնագրել է երգ, որը ներառվել է «LP» ալբոմում՝ Discovery ցուցանակով։ Երգն ստացել է «I Wanna Be Your Boyfriend» անվանումը։ 2011 թվականին Animal Collective խումբը երգչուհի է ընտրել՝ All Tomorrow's Parties փառատոնում իրենց ելույթներից առաջ հանդիսատեսին ոգևորելու համար։ Նույն թվականին կայացել է նրա յոթդույմանոց «Marichka» սփլիթ սինգլի ռելիզը, որի բի սայդը Ալբերտ Մաքքլոուդի «Planetarium 2010» երգն էր։ Էվի Թեյրի Slasher Flicks նախագծի անդամ է։ 2014 թվականին թողարկվել է նրանց «Enter the Slasher House» ալբոմը։
2015 թվականին Anticon լեյբլում Դերադուրյանը թողարկել է իր առաջին անհատական «The Expanding Flower Planet» ալբոմը։
2017 թվականի հոկտեմբերին թողարկել է «Eternal Recurrence» մինի ալբոմը։


== Սկավառակագրություն ==


=== Ալբոմ ===
The Expanding Flower Planet (2015)


=== Մինի ալբոմ ===
Mind Raft (2009)


=== Սինգլներ ===
«Marichka» b/w «Planetarium 2010» (2011) (սփլիթ սինգլ Ալբերտ Մաքքլոուդի հետ)


=== Այլ ելույթներ ===
2007 թվականից Դերադուրյանը ձայնագրվել է հետևյալ կատարողների հետ.

Discovery — «I Wanna Be Your Boyfriend» из LP (2009)
The Roots — «A Peace of Light» из How I Got Over (2010)
Flying Lotus — «Siren Song» из You're Dead! (2014)
Բրենդոն Ֆալուերս — «Dreams Come True», «Can’t Deny My Love», «Still Want You», «Between Me And You» և «Diggin' Up The Heart» из The Desired Effect (2015)


== Ծանոթագրություններ ==


== Արտաքին հղումներ ==
Էնջլ Դերադուրյանը SoundCloud-ում
Ալատա (Հարավային Կորսիկա)

Անվան այլ կիրառումների համար տե՛ս՝ Ալատա (այլ կիրառումներ)Ալատա (ֆր.՝ Carbuccia), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Այաչչո 7 կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A006։


== Բնակչություն ==
Համայնքի բնակչությունը 2008 թվականին կազմում էր 2958 մարդ։


== Տնտեսություն ==
2007 թվականի տվյալներով 2133 աշխատունակ տարիքի մարդկանցից (15-64 տարեկան) 1514-ը տնտեսապես ակտիվ էին, 619-ը անգործունակ (ակտիվության ցուցանիշը 71,0 %, 1999 թվականին եղել է՝ 65,7 %)։ 1514 աշխատունակ բնակիչներից 1335-ը աշխատում էին (731 տղամարդ և 604 կին), անաշխատանք էին 179-ը (76 տղամարդ և 103 կին)։ 619 անգործունակ մարդկանցից 199-ը աշակերտներ կամ ուսանողներ են, 180-ը թոշակառու, 240-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ալատայի վիճակագրության ազգային ինստիտուտ (ֆր.)
«Ալատա» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-05
Օստրովսկոե (գյուղ, Ջանկոյի շրջան)

Անվան այլ կիրառումների համար տե՛ս՝ ՕստրովսկոեՕստրովսկոե (ուկրաիներեն՝ Островське, Ղրիմի թաթարերեն՝ Tarhan Sunaq), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Տարխան-Սունակ։
2001 թվականի տվյալներով Օստրովսկոե գյուղում բնակվում էր 125 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վորոնցովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՎորոնցովոՎորոնցովո (ռուս.՝ Воронцово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
.cg

.cg, Կոնգոյի Հանրապետության վերին մակարդակի ազգային դոմենն է։


== Արտաքին հղումներ ==
IANA .cg whois տեղեկություն
Նաիրա Խաչատուրյան

Նաիրա Վլադիմիրի Խաչատուրյան (հունվարի 20, 1972(1972-01-20)), ռուսական թատրոնի ու կինոյի դերասանուհի։


== Կենսագրություն ==
Նաիրա Խաչատուրյանը ծնվել է 1969 թվականին։ Ավարտել է Ստրասբուրգի ազգային դերասանական դպրոցի դերասանական ֆակուլտետը։


== Ֆիլմագրություն ==


== Ծանոթագրություններ ==
Նասաու շրջան (Նյու Յորք)

Անվան այլ կիրառումների համար տե՛ս՝ Նասաու շրջան (այլ կիրառումներ)Նասաու շրջան (անգլ.՝ Nassau County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 1.173 կմ² է, բնակչությունը՝ 1.339.532 մարդ (2010 թ. տվյալներով)։ Շրջկենտրոնն է Մինեոլա բնակավայրը։ Կազմավորվել է 1899 թ.։
Հրաչուհի Ջինանյան

Հրաչուհի Ջինանյան (նոյեմբերի 25, 1919(1919-11-25), Կոստանդնուպոլիս, Օսմանյան կայսրություն - սեպտեմբերի 19, 2012(2012-09-19), Երևան, Հայաստան), դերասանուհի, հաղորդավարուհի, ՀԽՍՀ ժողովրդական արտիստ, Երևանի պատվավոր քաղաքացի։


== Կենսագրություն ==

Հրաչուհի Ջինանյանը ծնվել է 1919 թվականի նոյեմբերի 25-ին, Կոստանդնուպոլիսում։ 1925 թվականին ներգաղթել է Խորհրդային Հայաստան։ 1936-1941 թվականներին սովորել է Երևանի պետական համալսարանի բանասիրական ֆակուլտետում։ 1941 թվականից աշխատել է Հայաստանի հանրային ռադիոյում` որպես հաղորդավար, ապա` խմբագիր և ռեժիսոր։ Երևանի պետական թատերական ինստիտուտի հիմնադրման օրվանից մինչև 2002 թվականը զբաղվել է մանկավարժական գործունեությամբ, երկար տարիներ ղեկավարել բեմական խոսքի ամբիոնը։
Արժանացել է բազմաթիվ պատվոգրերի ու մրցանակների, պարգևատրվել պետական պարգևներով։ 1977 թվականին արժանացել է ՀԽՍՀ ժողովրդական արտիստի պատվավոր կոչման։ 1984 թվականին ստացել է բեմական խոսքի ամբիոնի պրոֆեսորի կոչում։ 2001 թվականին պարգևատրվել է «Մովսես Խորենացու մեդալով»։ 2003 թվականին արժանացել է «Երևանի պատվավոր քաղաքացի» կոչմանը։ Ջինանյանի ստեղծագործական գործունեության մեջ առանձնահատուկ տեղ է զբաղեցնում ասմունքի ժանրը։


== Պարգևներ ==
ՀԽՍՀ ժողովրդական արտիստ, 1977
Բեմական խոսքի ամբիոնի պրոֆեսոր, 1984
Մովսես Խորենացու մեդալ, 2001
«Երևանի պատվավոր քաղաքացի», 2003


== Ծանոթագրություններ ==
Էֆեմերներ

Էֆեմերներ (հուն․՝ ἐφημερίς – մեկօրյա), տափաստանային, կիսատափաստանային և մասամբ անապատային միամյա բույսեր, որոնց վեգետացիան սահմանափակվում է շատ կարճ ժամանակամիջոցում։ 
Հայաստանի պայմաններին բնորոշ են գարնանային էֆեմերներ, օրինակ՝ ծտապաշարը, գարնանախոտը, կուժկոտրուկը։
Դեն Կաստելանետա

Դենիել Լուիս Կաստելանետա (անգլ.՝ Daniel Louis Castellaneta, հոկտեմբերի 29, 1957(1957-10-29), Չիկագո), ամերիկացի դերասան, սցենարիստ և պրոդյուսեր, որն առավել հայտնի է «Սիմփսոնները» մուլտսերիալում կատարած իր աշխատանքով, որտեղ հնչյունավորել է Հոմեր Սիմփսոնին, Աբրահամ Սիմփսոնին, Կրասթին ծաղրածուին, Բարնի Գամբլին, այգեպան Վիլիին և ուրիշների։


== Կենսագրություն ==
Կաստելանետան ծնվել է Չիկագո քաղաքի Օք-Պարկ արվարձանում։ Դպրոցն ավարտելուց հետո ընդունվել է Հյուսիսային Իլինոյսի համալսարան։ Դպրոցում սովորելու տարիներին խաղացել է դպրոցական բեյսբոլի թիմի կազմում։ Տարիներ անց մարզչի օգնական Դիք Թրաութը նշել է․ «Դենը զվարճալի տղա էր, բայց նա գնդակը նետում էր աղջկա պես»»։ Համալսարանն ավարտելուց հետո սկսել է աշխատել Չիկագոյի դերասանական խմբերից մեկում, որին նա հետո նկարագրել է որպես «այնպիսի վայր, որ եթե քեզ համար այդտեղ գտնվելը տխուր է, արագ ցույց կտա, թե ինչպես այդտեղից ուրախ հեռանաս»։
Դենիելն ամուսնացել է գրող Դեբ Լակուստայի հետ, որը հետագայում դարձել է շոուի մի քանի էպիզոդների համահեղինակներից մեկը։ Բնակվում է Լոս Անջելեսում։
Նա եղել է բուսակեր և հաճախ զբաղվել է սպորտով։


=== Հոմեր Սիմփսոն և այլ հնչյունավորած դերեր ===
«Սիմփսոնները»-ում Կաստելանետայի ձայնով են խոսում Հոմեր Սիմփսոնը (հնչյունավորման ժամանակ պետք էր կզակը սեղմել կոկորդին, որպեսզի ստացվեր ձայնի անհրաժեշտ տոնայնությունը, և Հոմերի ձայնը հնչում էր ճիշտ), Աբրահամ Սիմփսոնը, Բարնի Գամբլը, Կրասթին ծաղրածուն, այգեպան Վիլին, քաղաքապետ Ջո Կուիմբին, Հանս Մոլմանը, Սայդշոու Մելը, Կոդոսը, Արնի Փայը, Սքոթ Քրիսթիանը և այլ կերպարներ։ Ազարիա Հենքի և Հարի Շիրերի հետ միասին եղել է սերիալի գլխավոր դերասաններից մեկը։ Շոուում կատարած իր աշխատանքի համար ստացել է չորս «Էմմի» և մեկ «Էննի»։ Բացի այդ, նա կնոջ հետ միասին մուլտֆիլմի մի քանի էպիզոդների համար գրել է սցենարներ։
«Homer Simpson, This Is Your Wife» և «I Am Furious (Yellow)» էպիզոդներում խաղացել է ինքն իր դերը։


== Ընտրված ֆիլմագրություն ==


== Ծանոթագրություններ ==
Փայրավ

Փայրավ (Աթաջան Սուլայմոնի, 1899-1933), տաջիկ խորհրդային բանաստեղծ։ Առաջին բանաստեղծություններում (1920) երգել է Բուխարայի հեղափոխությունը։ 20-ական թթ․ 2-րդ կեսին Փայրավը, ստեղծագործաբար յուրացնելով Վ․ Մայակովսկու ավանդույթները, գրել է սոցիալիստ, շինարարության, կանանց ազատագրման և գաղութատիրության դեմ ժողովուրդների պայքարի մասին։ Բանաստեղծությունների առաջին ժողովածուն է «Գրականության ծաղիկները» (1931)։
Բուստիլյո դել Պարամո դե Կառիոն

Բուստիլյո դել Պարամո դե Կառիոն  (իսպ.՝ Bustillo del Páramo de Carrión), մունիցիպալիտետ և քաղաք Իսպանիայում։ Մտնում է Պալենսիա պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Պարամոս Բալյես շրջանում։ Բնակչությունը կազմում է 70 մարդ 2010 թվականի մարդահամարի տվյալների համաձայն։


== ժողովրդագրություն ==


== Ծանոթագրություններ ==
Վնուկովո (գյուղ, Ղրիմ)

Անվան այլ կիրառումների համար տե՛ս՝ ՎնուկովոՎնուկովո (ուկրաիներեն՝ Внукове, Ղրիմի թաթարերեն՝ Yaşpek), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Յացկոե։
2001 թվականի տվյալներով Վնուկովո գյուղում բնակվում էր 448 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիրիայի կառավարություն

Սիրիայի կառավարություն, Սիրիայի սահմանադրությամբ (հոդված 115) գլխավոր գործադիր իշխանություն։ Կազմված է նախարարների խորհրդից և նրանց տեղակալներից։ Այն իրականացնում է օրենքների և կանոնակարգերի, ինչպես նաև պետական կառույցների աշխատանքների վերահսկումը։
2016 թվականի հունիսի 22-ից երկրի վարչապետը Իմադ Խամիսն էր։ Բաշշար ալ-Ասադը ընդունեց վարչապետ Վաել ալ Մալիկի հրաժարականը և նրա պաշտոնը ստանձնեց էներգետիկայի նախարար Իմադ Խամիսը։ 2016 թվականի հուլիսի 3-ին Բաշար ալ-Ասադը հաստատեց նոր կառավարության կազմը։ Նախկին կառավարության նախարարության անդամներից իրենց պաշտոնները պահպանել են Վալիդ ալ Մուալեմը և շատ ուրիշներ։ 2018 թվականի հունվարի 1-ին Սիրիայի նախագահ Բաշար ալ-Ասադը նոր նշանակումներ է կատարել կառավարությունում՝ Ալի Աբդուլային նշանակել է պաշտպանության, Իմադ Աբդալա Սարային՝ տեղեկատվության, իսկ Մուհամադ Մազին Ալի Յուսեֆին՝ արդյունաբերության նախարար։ Կառավարությունը բաղկացած է երեք կուսակցությունների՝ Բաաս, Արաբական սոցիալիստական շարժման, սիրիական նացիոնալ-սոցիալիստական կուսակցության ռազմական, ինչպես նաև անկախ ներկայացուցիչներից։


== Ծանոթագրություններ ==
Գմբեթ (Դիադինի գավառ)

Անվան այլ կիրառումների համար տե՛ս՝ Գմբեթ (այլ կիրառումներ)Գմբեթ, գյուղ Արևմտյան Հայաստանում, Էրզրումի վիլայեթի Դիադինի գավառակում։


== Բնակչություն ==
XIX դարում եղել է հայաբնակ գյուղ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սենտ Էտիեն դը Մոր

Սենտ Էտիեն դը Մոր (ֆր.՝ Saint-Étienne-de-Maurs), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 751 մարդ, բնակչության խտությունը` 43.49 մարդ/կմ²։ Բնակավայրը զբաղեցնում է 17.27 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ, Կլերմոն Ֆերան քաղաքից` 140 կմ հարավ-արևմուտք, Օրիյակ քաղաքից` 30 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 466 աշխատունակ (15-64 տարեկան) բնակիչ, որոնցից ակտիվ էին 328-ը, իսկ ոչ ակտիվները` 138։ Ակտիվության ցուցանիշը կազմում է 70,4 %։ 328 աշխատունակ մարդկանցից աշխատել է 317 անձ (161 տղամարդ և 156 կին)։ Գործազուրկ են եղել 11 անձ (5 տղամարդ և 6 կին)։ 138 անաշխատունակներից 24-ը եղել են աշակերտներ կամ ուսանողներ, 80-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քերիմբեկլու (Շարուրի շրջան)

Անվան այլ կիրառումների համար տե՛ս՝ Քերիմբեկլու (այլ կիրառումներ)Քերիմբեկլու(ադրբ.՝ Kərimbəyli), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Տես նաև ==
Շարուրի շրջան


== Արտաքին հղումներ ==
Քերիմբեկլու (Շարուրի շրջան) բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Հովհաննես Տիրացու

Հովհաննես Տիրացու (17-րդ դար - 18-րդ դար), հայ նկարիչ։ 


== Կենսագրություն ==
Ապրել և ստեղծագործել է 18-րդ դարի 1-ին կեսին Երուսաղեմում։ Տեղի Սուրբ Հակոբյանց տաճարում պահպանվել են նրա 23 նկարները։ Լավագույններից են «Անառակ որդու վերադարձը», «Մոգերի երկրպագությունը», «Հարսանիք Կանայում», «Համբարձում», «Հոգեգալուստ» ևն։ Կատարել է սյուժեների ազատ ընտրություն, հեռացել սրբապատկերային կանոններից, ձգտել կերպարների ազգային գծերի շեշտադրման, շարժումների միջոցով որոշակի հոգեբանության արտահայտման։ Որպես ֆոն օգտագործել է եվրոպական փորագրությունից վերցված բնանկարներ, երբեմն նույն կտավի վրա տեղադրել կրկնակի սյուժեներ («Ղազարոսի հարությունը» և «Քրիստոսի մուտքը Երուսաղեմ»)։ Գեղանկարչության մեջ առկա է ժամանակի իտալական արվեստի ազդեցությունը։


== Գրականություն ==
Ղազարյան Մ., Հայ կերպարվեստը 17-18-րդ դարերում, Երևան, 1974։
Հովսեփյան Գ., Տիրացու Հովհաննես տաղանդավոր նկարիչ ԺԸ դարու առաջին քառորդում, տես նրա Նյութեր և ուսունասիրություններ հայ արվեստի պատմության, հ. 1, Երևան, 1983։
(9922) Կատչելեր

(9922) Կատչելեր (անգլ.՝ Catcheller), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,401969 ա. մ., առավելագույնը մոտենում է 1,8943 ա. մ. հեռավորության վրա և հեռանում 2,9096 ա. մ.։ Արեգակի շուրջ մեկ ամբողջական պտույտ է կատարում 1359,72 երկրային օրվա ընթացքում, իր ուղեծրով շարժվելով միջինում 0,26476 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,62° անկյուն։
Կատչելեր աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9922) Կատչելեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովհաննես Մեծոփեցի

Հովհաննես Մեծոփեցի (1340, գյուղաքաղաք Զարիշատ, Քաջբերունիք գավառ - 1410, Հավուց Թառ), հայ մանկավարժ, գրիչ, եկեղեցական գործիչ։ Կրթվել է Մեծոփավանքում և Տաթևի համալսարանում։ Համալսարանն ավարտելուց հետո ստացել է վարդապետի աստիճան, վերադարձել հայրենի գավառ, ձեռնամուխ եղել Մեծոփավանքի վերաշինությանը, ստանձնել վանքի դպրոցի ղեկավարությունը։ Հովհաննես Մեծոփեցին ընդօրինակել է փիլիսոփայական բովանդակությամբ մի ձեռագիր (Մատենադարան, ձեռ. № 5931)։
Չիլվանա

Չիլվանա, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Նոյնկիրխեն (այլ կիրառումներ)

Նոյնկիրխեն, կարող է վերաբերել՝

Նոյնկիրխեն - կոմունա Գերմանիայում։ Գտնվում է Բավարիա երկրամասում։ Ենթարկվոըն է Ստորին Ֆրանկոնիա վարչական շրջանին
Նոյնկիրխեն - շրջան Գերմանիայում
(5257) 1988 RS10

(5257) 1988 RS10, աստերոիդ Յուպիտերի տրոյացիներից։ Հայտնաբերվել է 1988 թվականի սեպտեմբերի 14-ին Շելտ Բասի կողմից Սերո Տոլոլոյում։
Միջին հեռավորությունը Արեգակից կազմում է 5,175282 ա. մ., առավելագույնը մոտենում է 5,0173 ա. մ. հեռավորության վրա և հեռանում 5,3332 ա. մ.։ Արեգակի շուրջ մեկ ամբողջական պտույտ է կատարում 4300,31 երկրային օրվա ընթացքում, իր ուղեծրով շարժվելով միջինում 0,083715 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5257) 1988 RS10 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
1091

1091 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1091 թվականն է, 
XI դարի 91-րդ տարին։


== Դեպքեր ==


== Ծնունդներ ==


== Մահեր ==
Մերսի (Ալյեի գավառ)

Մերսի (ֆր.՝ Mercy), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Նեյի լը Ռեալ կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03171։


== Բնակչություն ==
Համայնքի բնակչությունը 2008 թվականին կազմում էր 282 մարդ։


== Տնտեսություն ==
2007 թվականի տվյալներով 178 աշխատունակ տարիքի մարդկանցից (15-64 տարեկան) 129-ը տնտեսապես ակտիվ էին, 49-ը անգործունակ (ակտիվության ցուցանիշը 72,5 %, 1999 թվականին եղել է՝ 65,5 %)։ 129 աշխատունակ բնակիչներից 117-ը աշխատում էին (73 տղամարդ և 44 կին), անաշխատանք էին 12-ը (5 տղամարդ և 7 կին)։ 49 անգործունակ մարդկանցից 12-ը աշակերտներ կամ ուսանողներ են, 19-ը թոշակառու, 18-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մերսի» (ֆրանսերեն)։ Արխիվացված օրիգինալից 2012-10-06-ին։ Վերցված է 2012-7-6 
«Մերսի» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Փալանկա (Տևրիկի գավառ)

Փալանկա, գյուղ Արևմտյան Հայաստանում, Սեբաստիայի վիլայեթի Տևրիկի գավառակում։ Գտնվում էր Տևրիկ քաղաքից 28 կմ հյուսիս-արևմուտք, Տևրիկ-Զառա ճանապարհի ձախ կողմում։


== Բնակչություն ==
Մինչև 1915 թվականի Մեծ եղեռնն ուներ 30 տուն՝ 250 հայ բանկչով։


== Պատմամշակութային կառույցներ ==
Փալանկան ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պոլիստենա

Պոլիստենա  (իտալերեն՝ Polistena), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 11488 մարդ, բնակչության խտությունը կազմում է 1058 մարդ/կմ²։ Զբաղեցնում է 11 կմ² մակերես տարածք։ Փոստային ինդեքսն է՝ 89024։ Հեռախոսային կոդը՝ 0966։
Սուրբ Մարինա Վիֆինացին հարգվում է որպես քաղաքի հովանավոր։ Տոնը նշվում է ամեն տարի հուլիսի 17-ին։


== Արտաքին հղումներ ==
Բնակավայրի պաշտոնական կայք (իտալ.)
Բոլյո սյուր Մեր

Բոլյո սյուր Մեր (ֆր.՝ Beaulieu-sur-Mer, օքս.՝ Bèuluec de Mar), համայնք Ֆրանսիայի հարավ-արևելքում (Պրովանս Ալպեր Լազուր ափ շրջան, Ծովափնյա Ալպեր երկրամաս, Նիցցա շրջան, Բոսոլեյ կանտոն): Մինչև 2015 թվականի մարտը համայնքը ներառված է եղել Վիլֆրանշ-սյուր-Մեր կանտոնի (Նիցցա շրջան) վարչական կազմի մեջ։
Համայնքի տարածքը` 0,92 կմ քառ․, բնակչությունը` 3714 մարդ [2] (2006) կայունացման միտումով` 3764 մարդ  (2012), բնակչության խտությունը` 4091,3 մարդ/կմ քառ․:


== Աշխարհագրական դիրք ==
Համայնքը գտնվում է Ֆրանսիական Ռիվիերայի Նիս և Մոնակո քաղաքների միջև։ Լազուր ափի առողջարանային վայրերից մեկն է։ Համայնքի կողքին են գտնվում Սեն-Ժան-Կապ-Ֆերրա, Վիլֆրանշ-սյուր-Մեր և Էզ համայնքները։


== Բնակչություն ==
Համայնքի բնակչությունը 2011 թվականին կազմել է՝ 3762 մարդ, а в 2012 году — 3764 человека, իսկ 2012 թվականին՝ 3764 մարդ[5]։

Բնակչության քանակի շարժընթացը`


== Տնտեսություն ==
2010 թվականից աշխատունակության տարիքի է 2232 մարդ (15-64 տարեկան), որից 1705-ը եղել են տնտեսապես ակտիվ, 527-ը՝ ոչ ակտիվ (ակտիվների ցուցանիշ՝ 76,4 %, 1999 թվականին՝ 71,6 %)։ 1705 ակտիվ աշխատունակ բնակիչներից աշխատում են 1534 մարդ (783 տղամարդ և 751 կին), 171-ը մնացել են գործազուրկ (82 տղամարդ և 89 կին)։ 527 աշխատունակ ոչ ակտիվ քաղաքացիներից 147-ը աշակերտներն են և ուսանողները, 184-ը թոշակառուները, իսկ մնացած 196-ը ակտիվ չեն եղել այլ պատճառներով։
2010 թվականին համայնքի հարկվող տնային տնտեսությունների քանակը 1809 էր, որտեղ ապրում էին 3474,5 մարդ։ Ընդ որում միջին թվով մեկ հարկատուի եկամուտը կազմում է 19 հազար 639 եվրո։


== Տեսարժան վայրեր ==
Բոլյո սյուր Մեր անունը ֆրանսերեն թարգմանվում է որպես «ծովի գեղեցիկ վայր»։ Հայտնի է որպես առողջարանային քաղաք, այստեղ կան բազմաթիվ թանկարժեք հյուրանոցներ։
Հիմնական տեսարժան վայրերի թվին է պատկանում պերճաշուք «հունական» Կերիլոս վիլլան, որն այժմ դարձել է թանգարան։ Այն կառուցել է Էմմանուել Պոնտրեմոլին, հնագետ Թեոդոր Ռայնախի և նրա կնոջ համար։
Բոլյո սյուր Մերում ապրել են «հիասքանչ դարաշրջանի» բազմաթիվ մեծահարուստներ, ինչպես, օրինակ Այզեկ Զինգերը։ Այստեղ իր տանն է ապրել, մահացել և թաղվել է ռուս գրող Ա. Վ. Սուխով-Կոբիլինը։


== Պատկերասրահ ==

		
		
		
		


== Քույր քաղաքներ ==
 ԱՄՆ Տեմպե,


== Ծանոթագրություններ ==


== Արտաքին հղումներ ==
Բոլյո սյուր Մեր համայնքի քաղաքային վարչության պաշտոնական կայք(ֆր.)
Ճանճապտուկ

Ճանճապտուկ, լեռնագագաթ Հայաստանի Սյունիքի մարզում, Մեղրու լեռնահամակարգում, Ծավ գետի ձախափնյակում, Ծավ գյուղից 2,5 կմ հյուսիս։ Բարձրությունը՝ 1865 մ։


== Ծանոթագրություններ ==
Չագան-Բուրգազի

Չագան-Բուրգազի (ռուս.՝ Чаган-Бургазы), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Տարխատա ձախ ափով՝ 14 կմ հեռավորության վրա։ Գետի երկարությունը 51 կմ է։ Լողավազանից հեռու է 565 կմ²։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100005407
Հիդրոլոգիական ուսումնասիրությունների կոդը - 115100540
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարկ Սելբի

Մարկ Էնթոնի Սելբի (անգլ.՝ Mark Anthony Selby, հունիսի 19, 1983(1983-06-19), Լեսթեր, Միացյալ Թագավորություն), անգլիացի սնուկերիստ, 2014, 2016 և 2017 թվականի սնուկերի աշխարհի առաջնության հաղթող, եռակի Մասթերսների հաղթող (2008, 2010, 2013), հաղթել է երեք վարկանիշային մրցաշար - Welsh Open 2008, Շանհաի մաստերս 2011 և UK Championship 2012, նաև 2007 թվականի սնուկերի աշխարհի առաջնության եզրափակիչի մասնակից։ Սնուկերի պատմության 100-րդ Ամենաբարձր բրեյկի հեղինակ (147 միավոր); ներկայիս սերնդի ամենահաջողակ սնուկերիստներից մեկն է։ Վարկանշային աղյուսակի ներկայիս առաջատարն է։ Սնուկերի պատմության մեջ Եռակի թագի բոլոր երեք տիտղոսները նվաճած սնուկերիստներից մեկն է։ Իր կարիերայի ընթացքում կատարել է երկու Ամենաբարձր բրեյկ — 147 միավոր։
Սելբին պրոֆեսիոնալ է դարձել 1999 թվականին 16 տարեկանում։


== Կարիերա ==


=== Սնուկերում ===


=== Փուլում ===
2006 թվականի հուլիսին նա դարձավ WEPF-ի կազմակերպած անգլիական ոճով աշխարհի 8-գնդակի չեմպիոն, Բլեքփուլում կայացած եզրափակիչում հաղթելով Դարրեն Ապպլետոնին 11-7 հաշվով։
2015 թվականիի փետրվարին նա նաև հասավ չինական 8-գնդակի աշխարհի առաջնության եզրափակիչ, բայց պարտվեց նույն Դարրեն Ապպլետոնին՝ 21-19 հաշվով։


== Անձնական կյանք ==
Մարկ Սելբին երկրպագում է իր հարազատ քաղաքի «Լեսթեր Սիթի» ֆուտբոլային ակումբին, որին սկսել է երկրպագել վաղ մանկությունից։ Բացի սնուկերից Մարկը հետաքրքրված է դարթսով և երբեմն մասնակցում է մրցաշարերին։ «Լեսթերից ուրախիկը» մականունը կնքել է Ռիչարդ Բիրը։ 2010 թվականին Մարկ Սեբին հայտարարեց որ, նշանվելու է իր ընկերուհու Վիկտորիա Լետոնի հետ։ Ամուսնությունը եղավ 2011 թվականի մայիսի 24-ին Մեքսիկայում։ Դա Մարկի երկրորդ ամուսնությունն էր, առաջինից նա ունի աղջիկ երեխա։
Մարկ Սելբին սիրում է Kasabian ռոք-խումբը, որը անվանվել է ի պատիվ ամերիկահայ Լինդա Կասաբյանի։


== Տեղը վարկանշային աղյուսակում ==


== Նվաճումներ ==


=== Վարկանշային մրցաշարեր (5) ===


=== Ոչ վարկանշային մրցաշարեր (4) ===


== Ծանոթագրություններ ==
Նիժնեսերգինսկի շրջան

Նիժնեսերգինսկի շրջան (ռուս.՝ Нижнесергинский муниципальный район), մունիցիպալ շրջան Ռուսաստանի Դաշնության Սվերդլովսկի մարզում։
Ստեղծվել է 1924 թվականին։ Վարչական կենտրոնը՝ Նիժնիյե Սերգի։


== Աշխարհագրություն ==
Շրջանի տարածքի մակերեսը կազմում է 3689,8 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 44453 մարդ։ Բնակչության խտությունը կազմում էր 12,05 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոմարկա

Կոմարկա (իսպ.՝ comarca), տարածաշրջանային կամ տեղական շրջանային  կառավարման ավանդական անվանում, որն օգտագործվում Իսպանիայի, հարավային Ֆրանսիայի, Պանամայի (որպես հնդկացիների ինքնավարություններ) նահանգներում։
Պորտուգալիայում և Բրազիլիայում կոմարկա տերմինը (պորտ.՝ comarcacomarca) օգտագործվում է դատական օկրուգը մատնանշելու համար։
Իսպանիայում կոմարկան ինքնավար տարածաշրջան եւ նահանգ վարչատարածքային միավորից ավելի ցածր մակարդակի վարչական միավոր է։

Կատալոնիան ունի 41 կոմարկա
Վալենսիան ունի 34 կոմարկա
Բալեարյան կղզիներն ունեն 6 կոմարկա
Հյուսիսային Կատալոնիան ունի 5 պատմական կոմարկա
Արևմտյան շերտը, որը ներառում է Իսպանիայի Արագոն ինքնավարությունում, ունի 4 կոմարկա։


== Անվան ստուգաբանություն ==
Ծագում է հին լատիներեն commarca - «սահման, եզր» բառից։ Միջնադարում օգտագործվել են chomarcha, comarquia եւ commarca ձեւերը։


== Կատալոնյան երկրների կոմարկաներ ==
Կատալոնյան երկրներ տերմինը երկու դասակարգում ունի` լեզվական և քաղաքական։ Հասկացության քաղաքական բնորոշումն ավելի լայն տարածում ունի, քանի որ ընդգրկում է նաև լեզվական պատկանելության կողմը։
Որպես քաղաքական տերմին, այն վերաբերում է մի շարք քաղաքական նախագծերին, որոնք պաշտպանում են Կատալոնիայի անկախության գաղափարը։ Այս լեզվական փաստի վրա հենվողները պնդում են, որ գոյություն ունի միասնական ազգային ինքնություն, որը կանցնի այս գաղափարը կրող յուրաքանչյուր տարածքի սահմանները եւ կիրառություն կգտնի նաև մյուս տարածքներում։ Այս շարժումները պաշտպանում են «քաղաքական համագործակցության» գաղափարը այդ տարածաշրջաներում։ Սա հաճախ նշանակում է իրենց միասնություն եւ քաղաքական անկախություն։ Ընդդիմության հետեւանքով այդ քաղաքական ծրագրերը ընդունվե են, հիմնականում այս կոնվենցիայով նկարագրված որոշ տարածքներում, որոշ մշակութային ինստիտուտներ խուսափում են որոշակի համատեքստերում Կատալանյան երկրներ (Països Catalans) օգտագործումը` որպես քաղաքական մեկնաբանության կանխարգելման միջոց, դրա փոխարեն օգտագործվում են համարժեք արտահայտություններ (օրինակ, կատալոներենալեզու երկրներ) կամ ուրիշներ (օրինակ` կատալաներենի լեզվական տիրույթ)։


=== Պատկերասրահ ===


== Արվեստում ==
Բրիտանական գրող Ջոն Թոլքինի ստեղծագործությունների որոշ իսպանական լեզվով հրատարակությունները օգտագործում են «Լա Կոմարկա» տերմինը, որպես անգլերեն «Շիր» (անգլ.՝ The Shire) եռապատման թարգմանություն։ Շիրը ֆենթեզի ժանրի ամենահանրաճանաչ երկերից մեկում` Մատանիների տիրակալը վեպում նկարագրված երևակայական քաղաք է, որտեղ ապրում են միայն հոբիթներ։


== Ծանոթագրություններ ==


== Հղումներ ==
Conocer España Իսպանիայի կոմարկաների ցանկը եւ շրջանների գրաֆիկական սխեմաները հղումներով
Spain Comarcas Իսպանիայի կոմարկաների ցանկ
Դիզյունկցիա

Դիզյունկցիա (լատ. disjunctio - բաժանել), տրամաբանական գործողություն, որի ժամանակ պարզ ասույթներից կազմվում է բարդ ասույթ՝ «կամ» շաղկապի կիրառմամբ։ Ստացված բարդ ասույթն անվանում են դիզյունկտիվ ասույթ։ Սիմվոլիկ նշանակումն է՝ aVb (կարդացվում է՝ a կամ b)։ «V» սիմվոլը լատինական «vel» (կամ) շաղկապի առաջին տառն է։ «Կամ» տրամաբանական շաղկապի համար ընդունված է կիրառել նաև այլ սիմվոլներ։
Տրամաբանության մեջ տարբերում են դիզյունկցիայի երկու տեսակ՝ պարզ կամ թույլ դիզյունկցիա և խիստ դիզյունկցիա։
Պարզ դիզյունկցիայի ճշմարտության աղյուսակն ունի հետևյալ տեսքը.


== Տես նաև ==
Ժխտում (տրամաբանություն)
Իմպլիկացիա
Կոնյունկցիա
Համարժեքություն


== Ծանոթագրություններ ==